Henri van Breda: Staat sal aanhou veg | Maroela Media
Van Breda is Donderdag drie keer lewenslange tronkstraf opgelê vir die moord op sy pa, ma en broer, sowel as 15 jaar vir poging tot moord op sy suster, Marli. 'n Verdere 12 maande tronkstraf is opgelê vir regsverydeling.
Die vonnisse sal gelyklopend uitgedien word, maar word in ag geneem wanneer parool oor 25 jaar ter sprake kom.
Van Breda se verdediging gaan aansoek doen om verlof tot appèl teen die skuldigbevinding en sy vonnis.
Intussen het die NVG gesê hy verwelkom die swaar vonnis en die staat sal die aansoek teenstaan. Die aansoek sal op 27 Junie by die hooggeregshof aangehoor word.
Eric Ntabazalila, woordvoerder van die Nasionale Vervolgingsgesag (NVG), het ná die vonnisoplegging gesê: "Dit was 'n lang drie jaar, veral omdat daar met omstandigheidsgetuienis gewerk moes word. Daar moet erkenning gegee word aan die twee spanne, die polisie van Stellenbosch en die twee advokate van die NVG," het Ntabazalila gesê.
"[Van Breda] het verskeie kere volgehou hy is onskuldig en het nie daardie misdade gepleeg nie. Hy beweer dit was 'n swart man, 'n inbreker. Ongelukkig vir hom kon ons nie daardie swart man opspoor nie."
Maroela Media het vroeër berig Van Breda het emosieloos in die beskuldigdebank gestaan terwyl regter Siraj Desai hom gevonnis het. Desai het Van Breda Donderdag drie lewenslange tronkstrafvonnisse opgelê vir die moord op sy ouers, Martin en Theresa, en sy broer, Rudi. Hy is 15 jaar tronkstraf opgelê vir poging tot moord op sy suster, Marli, en 12 maande vir dwarsboming van die gereg. Hy is ook onbevoeg verklaar om 'n vuurwapen te besit.
Askuus maar hoe dan nou met die NVG se woordvoerder se HERHAALDE verwysing na "n swart man", dis detail wat mos deesdae NOOIT durf noem word in enige weergawe van n misdaad nie?
Behalwe natuurlik as die NVG hul eie agenda het oor waaroor hulle WEL bly is?
Hy speel vir tyd.Geen ander hof sal tot ander insigte kom nie en sy appel sal nooit slaag nie.
Dit was van die begin af sy doel om 'n boek oor die gebeure te skryf daarom het hy nooit die motief bekend gemaak nie.
Regverdigheid geskied…. die uitslag is goeie nuus.
Vir dit wat jy aan jou familie gedoen het, het jy baie ligtelik daarvan af gekom, jy moes eintlik 91 jaar gekry het voordat jy vir parool in aanmerking kon kom, maar eintlik beter nog jy verdien die DOODSTRAF!!!!!!! Nou na 25 jaar kan jy die kans kry om vry te wees, dis net die regverdig nie!!!!